**INSPECTORATUL ȘCOLAR JUDEȚEAN COVASNA**

**Secțiunea III**

**MODEL – CADRU**

**ACORD - CADRU DE SERVICII**

**Nr. ............/.............**

În temeiul dispozițiilor Legii nr. 98/2016 privind achiziţiile publice, cu modificările şi completările ulterioare; Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publică/acordului-cadru din Legea nr. 98/2016 privind achiziţiile publice, cu modificările şi completările ulterioare;

a intervenit prezentul acord – cadru de servicii, încheiat între

**INSPECTORATUL ȘCOLAR JUDEȚEAN COVASNA**, adresa Sf. Gheorghe, str. Dr. Victor Babeș, nr.15/C, jud. Covasna, telefon/fax 0267-351482, cod fiscal 4201767, cont lider de parteneriat: RO15TREZ256500531X008400, cont grant 85%: RO89TREZ25620D483103XXXX, cont cofinanțare publică 15%: RO91TREZ25620D427500XXXX deschis la Trezoreria Mun. Sfântu Gheorghe, reprezentat prin Prof. Kiss Imre, având funcția de inspector școlar general și Ec. Kovács Erika, având funcția de contabil șef, în calitate de Promotor de Proiect al Proiectului ”VINO la ȘCOALĂ! Schimă-ți destinul!” în calitate de **PROMITENT - ACHIZITOR**, pe de o parte,

şi

**........................................,** adresa:........................., număr de înmatriculare în Oficiul Registrului Comerțului ................, cod fiscal ............., cont (trezorerie) ..............., deschis la Trezoreria ................, reprezentat/reprezentată prin dr. ............, funcția administrator, în calitate de **PROMITENT -PRESTATOR**, pe de altă parte.

**1. DEFINIŢII**

1.1. În prezentul acord – cadru de servicii, următorii termeni vor fi interpretați astfel:

1. **acord - cadru** - prezentul acord – cadru de servicii şi toate anexele sale;
2. **contract subsecvent** – contractul și anexele sale încheiat în baza prezentului acord-cadru,
3. **promitent** **- achizitor** şi **promitent - prestator** - părțile contractante, așa cum sunt acestea numite în prezentul acord - cadru;
4. **achizitor și furnizor –** părțile contractante așa cum sunt acestea numite în contractele subsecvente;
5. **prețul acordului cadru –** prețul plătibil furnizorului/prestatorului de către achizitor, în baza acordului cadru, pentru îndeplinirea integrală și corespunzătoare a tuturor obligațiilor asumate prin acordul-cadru;
6. **prețul contractului subsecvent –** prețul plătibil furnizorului de către achizitor, în baza contractului subsecvent, pentru îndeplinirea integrală și corespunzătoare a tuturor obligațiilor asumate prin contractul subsecvent;
7. **forța majoră** - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greșelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părţi;
8. **zi** - zi calendaristică; **an** - 365 de zile.
9. **Neregulă** – orice abatere de la legalitate, regularitate și conformitate în raport cu dispozițiile naționale și/sau europene, precum și cu prevederile contractelor ori a altor angajamente legal încheiate în baza acestor dispoziții, ce rezultă dintr-o acțiune sau inacțiune a beneficiarului ori a autorității cu competențe în gestionarea fondurilor europene care a prejudiciat sau care poate prejudicia bugetul Uniunii Europene/bugetele donatorilor publici internaționali și/sau fondurile publice naționale aferente acestora printr-o sumă plătită necuvenit.

**2. INTERPRETARE**

2.1. În prezentul acord - cadru, cu excepția unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

2.2.Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

**3. SCOPUL ACORDULUI – CADRU**

Scopul acordului cadru de furnizare de servicii îl reprezintă stabilirea elementelor/condițiilor esențiale care vor guverna contractele subsecvente de furnizare ce urmează a fi atribuite pe durata derulării prezentului acord-cadru.

**4. OBIECTUL ACORDULUI – CADRU**

4.1.Obiectul acordului - cadru este reprezentat deachiziția serviciilor prevăzute în Anexa 2 la Legea 98/2016 cu modificările ulterioare - **Cod CPV 79952000-2 Servicii pentru evenimente (educație igienă și sănătate) -** în vederea asigurării/prestării evenimentelor de educare privind igiena și sănătatea pentru un număr de 848 beneficiari (copii din cadrul școlilor participante la proiect din județele Covasna, Harghita și Vrancea), pe perioada implementării proiectului în condițiile formulate în caietul de sarcini respectiv în condițiile stabilite de comun acord cu unitatea contractantă.

**5. DOCUMENTELE ACORDULUI – CADRU**

5.1.Promitentul-prestator va presta serviciile în condițiile stabilite în prezentul acord - cadru, care include, în ordinea enumerării, orice act adițional la acesta, precum şi următoarele anexe:

Anexa I: Documentația de atribuire (inclusiv Caietul de sarcini şi anexele acestuia), incluzând clarificările făcute înainte de termenul limită pentru depunerea ofertelor;

Anexa II: Propunerea tehnică ;

Anexa III: Propunerea financiară;

Anexa IV: Alte documente relevante (declaratii pe proprie răspundere din cadrul ofertelor cu privire la îndeplinirea unor obligații, etc).

Contractul subsecvent de servicii include documentația de atribuire specifică şi oferta corespunzătoare.

**5. PREŢUL UNITAR AL SERVICIILOR**

5.1. Valoarea serviciilor este de ……………………….este exprimat în LEI şi este prevăzut la Anexa III - Propunerea financiară, care face parte integrantă din prezentul acord - cadru, la care se adaugă TVA………………..

5.2. Valoarea contractului subsecvent va fi fundamentată în baza zilelor de școlarizare din perioada pentru care se va încheia contractul subsecvent, și a numărului de beneficiari.

Valoarea estimată este rezultată în urma comunicării de către responsabil financiar al proiectului, luând în calcul numărul maxim de zile în care se vor desfășura activități, respectiv a numărului maxim de beneficiari/participanți la cursuri.

**6. AJUSTAREA PREŢULUI**

6.1. Pe parcursul îndeplinirii contractului, prețul activităților contractate şi decontate nu se poate modifica decât prin modificarea actelor normative incidente.

**7. DATA ÎNCEPERII ACORDULUI – CADRU**

7.1. Data începerii acordului - cadru de prestări servicii va fi \_\_\_\_\_\_\_\_.

7.2. Data începerii prestării serviciilor va fi stabilită în fiecare contract subsecvent în parte.

**8. DURATA ACORDULUI – CADRU**

8.1.Durata de implementare a acordului - cadru este de 32 luni de la data semnării.

**9. OBLIGAŢIILE PROMITENTULUI – PRESTATOR**

9.1. Promitentul-prestator se obligă ca, în baza contractelor subsecvente încheiate cu promitentul-achizitor, să presteze serviciile menționate în ofertă, parte integrantă din prezentul acord - cadru, în condițiile convenite în prezentul acord - cadru.

9.2. Promitentul-prestator se obliga ca serviciile prestate să respecte specificațiile tehnice prevăzute în caietul de sarcini şi în propunerea tehnică, anexe la prezentul acord - cadru.

9.3. Promitentul-prestator se obligă să nu transfere total sau parțial obligațiile asumate prin prezentul acord - cadru.

9.4. Promitentul-prestator se obligă să anunțe promitentul - achizitor despre modificarea oricăreia dintre condițiile care au stat la baza încheierii acordului - cadru de servicii, respectiv la contractul subsecvent, cu excepția celor prevăzute la pct. 9.5., în maximum 5 zile lucrătoare de la data producerii modificării, şi să ia măsurile necesare pentru îndeplinirea permanentă a acestor condiții pe durata derulării acordului - cadru de servicii, respectiv la contractul subsecvent, după caz.

9.5. În cazul în care, pe durata derulării acordului - cadru de servicii, respectiv a contractelor subsecvente, promitentul - prestator își modifică forma de organizare sau își schimbă reprezentantul legal, aceasta se notifică în scris promitentul - achizitorul, în termen de 10 zile lucrătoare de la data intervenirii modificării.

9.6. Dacă promitentul-prestator nu onorează obligația de prestare a serviciilor care fac obiectul acordului cadru/contractelor subsecvente în termenul convenit, promitentul-achizitor are dreptul de a solicita unilateral rezilierea.

9.7. Promitentul – prestator are obligația de a constitui garanția de bună execuție în cuantumul precizat în documentația de atribuire în termen de 5 zile lucrătoare de la data semnării contractului subsecvent; dacă promitentul – prestator nu își îndeplinește această obligație, promitentul – achizitor are dreptul de a solicita unilateral rezilierea.

9.8. Promitentul – prestator are obligația să sesizeze în scris, acolo unde este cazul pe promitentul – achizitor, dacă spațiile puse la dispoziție de unitatea de învățământ nu sunt corespunzătoare cerințelor de igienă și garanție în timp a calității produselor ce urmează a fi distribuite.

**10. OBLIGAŢIILE PROMITENTULUI - ACHIZITOR**

10.1. Promitentul - achizitor se obligă ca, în baza contractelor subsecvente atribuite promitentului - prestator, în limita necesităților, să achiziționeze produsul prevăzut în prezentul acord – cadru.

10.2. Promitentul – achizitor se obligă să plătească prețul serviciilor către promitentul – prestator în termenul convenit.

10.3. Promitentul – achizitor se obligă să nu inițieze, pe durata prezentului acord – cadru, o nouă procedură de atribuire, atunci când intenționează să achiziționeze servicii care fac obiectul prezentului acord – cadru, cu excepția cazului în care promitentul prestator declară că nu mai este în măsură a le furniza și nici ceilalți operatori economici, la rândul lor, nu au capacitatea de a răspunde solicitării respective (sau orice altă situație de încetare a acordului - cadru).

10.4. Promitentul achizitor va semna contractele subsecvente acordului cadru numai în limita fondurilor alocate cu această destinație.

10.5. Dacă promitentul achizitor nu onorează facturile în termen de 30 zile de la data înregistrării facturii la sediul achizitorului, promitentul prestator are dreptul de a sista livrarea produselor și de a beneficia de ajustarea sumei de plată la nivelul corespunzător zilei de efectuare a plății.

10.6. Plata serviciilor prestate se efectuează pe baza facturii fiscale, emisă în lei de prestator, în termen de 30 de zile de la înregistrarea facturii la sediul achizitorului. Factura se va emite numai după confruntarea cantităților furnizate împreuna cu centralizatorul livrărilor și a procesului – verbal de constatare semnat și ștampilat de către prestator.

**11. ATRIBUIREA CONTRACTELOR SUBSECVENTE DE SERVICII**

11.1. În prezentul acord - cadru, contractele subsecvente de servicii se vor încheia anual fără reofertare.

11.2. Contractele subsecvente de servicii se vor încheia ori de câte ori este necesară prestarea serviciilor ce fac obiectul prezentului acord - cadru. În acest sens, promitentul-prestator se obligă să semneze contractul subsecvent în termen de maxim 3 zile lucrătoare de la solicitarea promitentului - achizitor şi să presteze serviciile la preţurile unitare stabilite în prezentul acord-cadru.

11.3. În situația în care pe durata de valabilitate a prezentului acord - cadru, promitentul - prestator nu va primi solicitări pentru prestarea de servicii din partea promitentului - achizitor, promitentul - prestator nu va ridica pretenții şi nu va solicita despăgubiri în legătură cu acest fapt. În acest sens, promitentul-achizitor nu va avea nici o obligație față de promitentul-prestator, prezentul acord - cadru încetând de drept, fără necesitatea unei alte formalități şi fără intervenția vreunei autorități sau instanțe de judecată, la expirarea perioadei de valabilitate a acestuia.

**12. COMUNICĂRI ŞI ADRESE DE CONTACT**

12.1. (1) Orice comunicare dintre părţi, referitoare la îndeplinirea prezentului acord – cadru, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

12.2. Comunicările între părţi se pot face şi prin telefon, telegramă, telex, fax sau e-mail, cu condiția confirmării în scris a primirii comunicării.

**13. ÎNCĂLCAREA ACORDULUI-CADRU ŞI ÎNCETAREA ACESTUIA**

13.1.Atunci când are loc o încălcare a acordului - cadru de către promitentul - prestator, promitentul -achizitor ca şi parte prejudiciată prin încălcare va fi îndreptățită la următoarele remedii:

a) despăgubiri şi/sau

b) încetarea acordului - cadru.

13.2. În orice situație în care promitentul - achizitor este îndreptățit la despăgubiri, acesta poate reține aceste despăgubiri din orice sume datorate promitentului - prestator.

13.3. Promitentul - achizitor va avea dreptul la despăgubiri pentru orice prejudiciu care este descoperit după finalizarea acordului - cadru de servicii în conformitate cu legea aplicabilă ce guvernează acordul – cadru. În cazul în care, în urma executării prezentului contract achizitorul achită în mod eronat furnizorului o anumită sumă de bani, furnizorul este de acord cu restituirea sumei respective, conform legii. Achizitorul are dreptul de a solicita sumele menționate anterior retroactiv pe 5 ani, furnizorului revenind obligația corelativă de plată.

13.4. Încetarea/Rezilierea contractului subsecvent conduce la încetarea/rezilierea acordului-cadru de servicii care a stat la baza atribuirii contractului subsecvent respectiv.

**14. SANCȚIUNI PENTRU NEÎNDEPLINIREA CULPABILĂ A OBLIGAȚIILOR**

14.1. În cazul în care promitentul – prestator nu își îndeplinește în termen obligațiile, acesta are obligația de a plăti, ca penalități, o sumă echivalentă cu 0,02% din valoarea serviciilor neprestate/produselor nelivrate, pe zi de întârziere, calculată de la expirarea termenului limită prevăzut în prezentul acord-cadru și până la livrarea efectivă a produselor/prestarea serviciilor contractate.

14.2. Pentru întârzieri în efectuarea plății, din culpa promitentului achizitor, acesta are obligația de a plăti, ca penalități, o sumă echivalentă cu 0,02% din suma neachitată, pe zi de întârziere, calculată până la data plății integrale, fără a se depăși valoarea contractului.

14.3. Pentru constatarea unei abateri de la legalitate, regularitate și conformitate în raport cu dispozițiile naționale și/sau europene, precum și cu prevederile acordului-cadru ori a altor angajamente legal încheiate în baza acestor dispoziții, ce rezultă dintr-o acțiune sau inacțiune a promitentului – prestator, care a prejudiciat sau care poate prejudicia bugetul Uniunii Europene și/sau fondurile publice naționale aferente acestora printr-o sumă plătită necuvenit, promitentul prestator are obligația de a plăti daunele constatate de organismele de control abilitate.

**15. RECEPȚIE ȘI VERIFICĂRI**

15.1. Promitentul achizitor are dreptul de a inspecta și/sau testa produsele furnizate pentru a verifica conformitatea lor cu specificațiile din propunerea tehnică.

15.2. Inspecțiile și testările la care vor fi supuse produsele, cât și condițiile de trecere a recepției provizorii și recepției finale (calitative) vor fi efectuate de persoane împuternicite de promitentul-achizitor.

15.3. Promitentul-achizitor va notifica, în scris/telefonic, promitentul prestator, identitatea reprezentanților săi împuterniciți pentru efectuarea recepției, testelor și/sau inspecțiilor.

15.4. Dacă vreunul din produsele inspectate sau testate nu corespunde specificațiilor, promitentul achizitor are dreptul să îl respingă, iar promitentul prestator are obligația, fără a modifica prețul contractului:

a.) de a înlocui produsele furnizate, sau

b.) de a face toate modificările necesare pentru ca produsele să corespundă specificațiilor lor tehnice.

15.5. Dreptul promitentului achizitor de a inspecta, testa și, dacă este cazul, de a respinge nu va fi limitat sau amânat datorită faptului că produsele au fost inspectate și testate de promitentul prestator, cu sau fără participarea unui reprezentant al promitentului achizitor, anterior furnizării acestora.

15.6. Prevederile clauzelor 15.1-15.5 nu îl vor absolvi pe promitentul prestator de obligația asumării garanțiilor sau altor obligații prevăzute în acordul cadru.

**16. AMBALARE, MARCARE, TRANSPORT ȘI DEPOZITAREA PRODUSELOR FURNIZATE**

16.1 Promitentul achizitor are dreptul de a inspecta depozitul declarat de promitentul prestator pentru a verifica conformitatea cu specificațiile din documentația de calificare.

16.2. Promitentul-achizitor are dreptul de a inspecta mijloacele de transport care realizează distribuția efectivă a produselor către instituțiile școlare beneficiare pentru verificarea conformității cu lista mijloacelor de transport autorizate depusă de promitentul prestator la documentația de calificare.

16.3. Inspecțiile vor fi efectuate de persoane împuternicite de promitentul prestator.

16.4. Promitentul achizitor va notifica, în scris/telefonic, promitentul prestator identitatea reprezentanților săi pentru efectuarea inspecțiilor.

16.5. Promitentul prestator are obligația de a ambala produsele pentru ca acestea să facă față, fără limitare, la manipularea din timpul transportului și depozitării, în așa fel încât să ajungă în bună știre la destinația finală.

16.6. În cazul ambalării greutăților și volumelor în formă de cutii, promitentul prestator va lua în considerare, unde este cazul, distanța mare până la destinația finală a produselor și absența facilităților de manipulare în toate punctele de tranzit.

16.7.Ambalarea și marcarea vor respecta strict cerințele ce vor fi special prevăzute în caietul de sarcini, inclusiv cerințele suplimentare după caz.

16.8. Transportul produselor furnizate din cadrul serviciului va fi asigurat de promitentul prestator în condiții să nu afecteze integritatea produselor/serviciilor.

**17. MODIFICĂRI ALE ACORDULUI CADRU**

17.1. Părțile au dreptul, pe durata perioadei de valabilitate a acordului cadru, de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul părților, fără a afecta caracterul general al acordului cadru, în limitele dispozițiilor prevăzute de art.221 și art.222 din Legea nr.98/2016, cu modificările și completările ulterioare, coroborate cu prevederile referitoare la modificări contractuale din Hotărârea Guvernului nr.395/2016, cu modificările și completările ulterioare (art.164 și art.165).

17.2. Modificările nesubstanțiale, astfel cum sunt stabilite în prezenta secțiune, sunt singurele modificări ale acordului cadru care pot fi făcute fără organizarea unei noi proceduri de atribuire.

17.3. Modificările contractuale, din prezentul acord-cadru, nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia acordul cadru a fost declarat câștigător în cadrul procedurii de atribuire.

17.4. Partea care propune modificarea acordului cadru are obligația de a transmite celeilalte părți propunerea de modificare a acordului cadru cu respectarea termenului astfel cum este stabilit în prezenta secțiune.

**18. PROTECŢIA DATELOR CU CARACTER PERSONAL**

18.1.Părțile se angajează să respecte întocmai toate obligațiile legale privind protecția datelor care rezultă din aplicarea Regulamentului (UE) 2016/679 al Parlamentului European şi al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date şi de abrogare a Directivei 95/46/CE (Regulamentul general privind protecția datelor), precum şi din aplicarea celorlalte dispoziții legale în vigoare în domeniu, pe toată durata derulării prezentului acord - cadru.

18.2. Părțile răspund, fiecare individual, pentru toate acțiunile efectuate prin personalul propriu, conform prevederilor legale în vigoare, pentru nerespectarea obligațiilor stabilite prin Regulamentul (UE) 2016/679şi prin celelalte dispozițiile legale în vigoare în domeniu.

18.3. Prevederile contractuale se completează cu prevederile Regulamentului (UE) 2016/679 şi ale celorlalte dispoziții legale în vigoare în domeniu, în ceea ce privește obligațiile părților din contract.

**19 FORŢA MAJORĂ**

19.1. Forţa majoră este constatată de o autoritate competentă.

19.2. Forţa majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

19.3. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

19.4. Partea contractantă care invocă forța majoră are obligația de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecințelor.

19.5. Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

19.6. Neîndeplinirea obligației de comunicare a forței majore antrenează obligația părții care o invocă de a repara pagubele pricinuite celeilalte părți ca urmare a neexecutării contractului.

**20. SOLUŢIONAREA LITIGIILOR**

20.1. Promitentul - achizitor și Promitentul - prestator vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

20.2. Dacă, după 15 zile de la începerea acestor tratative, Promitentul - achizitor și Promitentul - prestator nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești din România.

**21.MODALITATEA DE ÎNCETARE A ACORDULUI-CADRU/CONTRACTULUI SUBSECVENT DE PRESTĂRI SERVICII**

21.1. Prezentul acord cadru încetează de plin drept, fără a mai fi necesară intervenția unui/unei tribunal arbitral/instanțe judecătorești, în următoarele situații:

- prin ajungerea la termen,

- prin acordul de voință al părților

- prin rezilierea de către o parte, ca urmare a neîndeplinirii sau îndeplinirii în mod necorespunzător de către cealaltă parte a obligațiilor asumate prin prezentul contract, cu notificarea prealabilă a părții în culpă cu 5 zile înainte de rezilierea contractului.

21.2. Fără a aduce atingere dispozițiilor dreptului comun privind încetarea contractelor sau dreptului autorității contractante de a solicita constatarea nulității absolute a contractului de achiziție publică, în conformitate cu dispozițiile dreptului comun, autoritatea contractantă are dreptul de a denunța unilateral un contract de achiziție publică în perioada de valabilitate a acestuia în una dintre următoarele situații:

- contractantul se afla, la momentul atribuirii contractului, în una dintre situațiile care ar fi determinat excluderea sa din procedura de atribuire conform art.164-167 din Legea nr.98/2016, cu modificările ulterioare;

- contractul nu ar fi trebuit să fie atribuit contractantului respectiv, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de justiție a Uniunii Europene.

**22. LIMBA CARE GUVERNEAZA ACORDUL – CADRU**

22.1. Limba care guvernează acordul - cadru este limba română.

**23. LEGEA APLICABILĂ ACORDULUI – CADRU**

23.1. Acordul – cadru va fi interpretat conform legilor din România.

Prezentul acord - cadru a fost încheiat astăzi, ……………………….., la sediul promitentului - achizitor, în limba română, în ……. exemplare originale, câte unul pentru fiecare parte.

Promitent - Achizitor, Promitent - Prestator,

Inspectoratul Școlar Județean Covasna prin \_\_\_\_\_\_\_\_\_\_\_\_\_\_\_\_\_\_\_\_

Inspector școlar general,

Prof. Kiss Imre

Contabil șef / C.F.P.

Ec. Kovács Erika

Avizat

Consilier juridic,

Szilágy János